cyanic-selkie/wikianc huggingface dataset:
Λίμνη Αλφειού
Το φράγμα έχει μήκος 315 μέτρα και το διασχίζει η Γέφυρα Αλφειού, μήκους 390 μέτρων. Είναι κατασκευασμένο από σκυρόδεμα, είναι υπερπηδητό και λειτουργεί ως αυτόματος υπερχειλιστής. Αρχικά κατασκευάστηκε σαν ταμιευτήρας νερού για την άρδευση της περιοχής αλλά, από το 2010 λειτουργεί και υδροηλεκτρικό εργοστάσιο της ΔΕΗ με δύο υδροστροβίλους. Το φράγμα αποτελεί φυσικό εμπόδιο για φερτά υλικά τα οποία συσσωρεύονται με την πάροδο του χρόνου και έτσι κάθε 5 με 10 χρόνια η λίμνη καθαρίζεται. Ακόμη, για την αποκατάσταση της επικοινωνίας της ιχθυοπανίδας άναντι και κάταντι του φράγματος προβλέπεται η κατασκευή διόδου ψαριών με μικρή κλίση και συνεχή παροχή νερού, παράλληλα με το υδροηλεκτρικό εργοστάσιο.
Πηγές
Κατηγορία:Αλφειός Κατηγορία:Λίμνες του νομού Ηλείας Κατηγορία:Τεχνητές λίμνες της Πελοποννήσου
CSS
μικρογραφία|282x282εσ|Λογότυπο της CSS Η CSS (Cascading Style Sheets – διαδοχικά φύλλα ύφους ή επάλληλα φύλλα ύφους) είναι μια γλώσσα υπολογιστή που ανήκει στην κατηγορία των γλωσσών φύλλων ύφους που χρησιμοποιείται για τον έλεγχο της εμφάνισης ενός εγγράφου που έχει γραφτεί με μια γλώσσα σήμανσης. Χρησιμοποιείται δηλαδή για τον έλεγχο της εμφάνισης ενός εγγράφου που γράφτηκε στις γλώσσες HTML και XHTML, δηλαδή για τον έλεγχο της εμφάνισης μιας ιστοσελίδας και γενικότερα ενός ιστοτόπου. Η CSS είναι μια γλώσσα υπολογιστή προορισμένη να αναπτύσσει στυλιστικά μια ιστοσελίδα δηλαδή να διαμορφώνει περισσότερα χαρακτηριστικά, χρώματα, στοίχιση και δίνει περισσότερες δυνατότητες σε σχέση με την html.
Παράδειγμα
Στο παράδειγμα, παριστάται μία πρόταση η όποια έχει μαυρο χρώμα και έντονους χαρακτήρες.
Η αλληλουχία εφαρμογής των φύλλων ύφους
Για ένα έγγραφο π.χ. html θα υπάρχουν παραπάνω από ένα φύλλα ύφους τα οποία περιέχουν δηλώσεις για την εμφάνιση ενός συγκεκριμένου στοιχείου. Το φύλλο ύφους που εφαρμόζεται σε ένα έγγραφο μπορεί να προέρχεται από:
Συνεπώς για ένα xhtml στοιχείο θα υπάρχουν παραπάνω από μια δηλώσεις που πιθανόν να είναι συγκρουόμενες. Το πρότυπο css για να επιλύσει παρόμοιες συγκρούσεις έχει καθορίσει μια αλληλουχία – σειρά – στην οποία θα μπουν αυτές οι δηλώσεις και με βάση την οποία θα επιλεγεί π.χ. η δήλωση που είναι πρώτη στη σειρά.
Ο αλγόριθμος δημιουργίας αυτής της αλληλουχίας – σειράς – είναι ο ακόλουθος:
Αφού λοιπόν προκύψει μια σειρά-αλληλουχία κανόνων εμφάνισης που αφορούν το ίδιο στοιχείο θα επιλεγεί προς εφαρμογή (για την αποφυγή συγκρούσεων) η δήλωση που θα είναι τελευταία στην σειρά που αναλύθηκε πιο πάνω.
Εξωτερικοί σύνδεσμοι
Κατηγορία:Γλώσσες σήμανσης-μορφοποίησης
Πόντε Γκαρντένα
Παραπομπές
Κατηγορία:Δήμοι της Αυτόνομης Επαρχίας του Μπολτσάνο
Δίσκος στερεάς κατάστασης
μικρογραφία| 250 GB [[SATA|mSATA SSD με εξωτερικό περίβλημα]] μικρογραφία| 512 GB Samsung M.2 NVMe SSD μικρογραφία| Ένας SSD της Intel Μια μονάδα δίσκου στερεάς κατάστασης (Solid-state drive ή SSD ) είναι μια συσκευή αποθήκευσης στερεάς κατάστασης που χρησιμοποιεί συγκροτήματα ολοκληρωμένων κυκλωμάτων για την αποθήκευση δεδομένων μόνιμα, συνήθως χρησιμοποιώντας μνήμη flash και λειτουργεί ως δευτερεύουσα αποθήκευση στην ιεραρχία της αποθήκευσης υπολογιστή. Μερικές φορές ονομάζεται επίσης συσκευή αποθήκευσης ημιαγωγών, συσκευή στερεάς κατάστασης ή δίσκος στερεάς κατάστασης, παρόλο που οι SSD δεν διαθέτουν τους φυσικούς περιστρεφόμενους δίσκους και τις κινητές κεφαλές ανάγνωσης-εγγραφής που χρησιμοποιούνται σε μονάδες σκληρού δίσκου (HDD) και δισκέτες. Ο SSD έχει επίσης πλούσιο εσωτερικό παραλληλισμό για την επεξεργασία δεδομένων.
Αρχιτεκτονική και λειτουργία
Τα βασικά στοιχεία ενός SSD είναι ο ελεγκτής και η μνήμη για την αποθήκευση των δεδομένων. Το κύριο στοιχείο μνήμης σε ένα SSD ήταν παραδοσιακά η πτητική μνήμη DRAM, αλλά από το 2009, είναι πιο συχνά η μη πτητική μνήμη NAND flash.
Ελεγκτής
Κάθε SSD περιλαμβάνει έναν ελεγκτή που ενσωματώνει τα ηλεκτρονικά που γεφυρώνουν τα στοιχεία μνήμης NAND με τον κεντρικό υπολογιστή. Ο ελεγκτής είναι ένας ενσωματωμένος επεξεργαστής που εκτελεί κώδικα σε επίπεδο υλικολογισμικού και είναι ένας από τους πιο σημαντικούς παράγοντες απόδοσης του SSD. Μερικές από τις λειτουργίες που εκτελούνται από τον ελεγκτή περιλαμβάνουν:
Η απόδοση ενός SSD μπορεί να κλιμακωθεί με τον αριθμό των παράλληλων τσιπ NAND flash που χρησιμοποιούνται στη συσκευή. Ένα μεμονωμένο τσιπ NAND είναι σχετικά αργό, λόγω της στενής (8/16 bit) ασύγχρονης διεπαφής I/O και πρόσθετης υψηλής καθυστέρησης βασικών λειτουργιών I/O (συνήθη για SLC NAND, ~25 μs για να φέρει μία Σελίδα 4KiB από τη συστοιχία στην προσωρινή μνήμη I/O σε ανάγνωση, ~250 μs για να δεσμεύσει μια  Σελίδα 4 KiB από το buffer IO στον πίνακα σε μια εγγραφή, ~2 ms για να διαγράψει ένα  μπλοκ 256 KiB). Όταν πολλές συσκευές NAND λειτουργούν παράλληλα μέσα σε ένα SSD, οι κλίμακες του εύρους ζώνης και οι υψηλές καθυστερήσεις μπορούν να αποκρύπτονται, εφόσον εκκρεμούν αρκετές εκκρεμείς λειτουργίες και το φορτίο κατανέμεται ομοιόμορφα μεταξύ των συσκευών.
Εξωτερικοί σύνδεσμοι
Κατηγορία:Μνήμη υπολογιστή Κατηγορία:Μέσα αποθήκευσης
Καρλ Βάλεντιν
Ο Καρλ Βάλεντιν (γερμανικά: Karl Valentin, γεννημένος ως Βάλεντιν Λούντβιχ Φέι [Valentin Ludwig Fey], 4 Ιουνίου 1882 - 9 Φεβρουαρίου 1948) ήταν Βαυαρός κωμικός, ο οποίος επηρέασε σε μεγάλο βαθμό της κουλτούρας της γερμανικής βαϊμάρης. Ο Βάλεντιν, επίσης, συμμετείχε και σε αρκετά έργα του βωβού κινηματογράφου, περισσότερο τη δεκαετία του 1920. Σε πολλές περιπτώσεις, ονομάστηκε και ο Γερμανός Τσάρλι Τσάπλιν. Ο Βάλεντιν, ήταν επίσης και σκιτσογράφος και ποιητής, με τη συνολική δουλειά του να έχει εμπνεύσει σπουδαίους λογοτέχνες όπως ο Μπέρτολτ Μπρεχτ και ο Σάμιουελ Μπέκετ. Γεννημένος στο Μόναχο, από ευκατάστατη οικογένεια της μεσαίας τάξης, απεβίωσε από πνευμονία.
Εξωτερικοί σύνδεσμοι
Κατηγορία:Γερμανοί άνδρες ηθοποιοί θεάτρου Κατηγορία:Γερμανοί άνδρες ηθοποιοί βωβών ταινιών Κατηγορία:Γερμανοί άνδρες ηθοποιοί κινηματογράφου
Ολίγυρτος
Ο Ολίγυρτος είναι βουνό της Πελοποννήσου με υψόμετρο 1.935 μέτρα και βρίσκεται στο σημείο που ενώνονται οι νομοί Αργολίδας, Κορινθίας και Αρκαδίας. Βόρεια ενώνεται με την Κυλλήνη (Ζήρεια), ανατολικά με το Μαίναλο και νότια με το Τραχύ. Είναι τμήμα της ευρύτερης οροσειράς που ενώνει τον Κορινθιακό με τον Αργολικό κόλπο και περιλαμβάνει τα βουνά Κυλλήνη, Λύρκειο, Αρτεμίσιο, Τραχύ κ.ά. Πρόκειται για πυκνά δασωμένο βουνό, κυρίως με έλατα (86.000 στρ.), με μικρή περίμετρο αλλά με πανοραμική θέα προς τις κοιλάδες του Φενεού και της Στυμφαλίας. Ο Ολίγυρτος ονομάζεται επίσης και Σκίπιζα επειδή έτσι ονομάζεται η υψηλότερή του κορυφή.
Παραπομπές
Κατηγορία:Βουνά της Αργολίδας Κατηγορία:Βουνά της Αρκαδίας Κατηγορία:Βουνά της Κορινθίας Κατηγορία:Γεωγραφικοί σχηματισμοί της Αρκαδίας Κατηγορία:Γεωγραφικοί σχηματισμοί της Αργολίδας Κατηγορία:Γεωγραφικοί σχηματισμοί της Κορινθίας
Φράγκος Τελούντας
Ο Φράγκος Τελούντας ήταν Έλληνας λόγιος του 16ου αιώνα.
Βιογραφικά στοιχεία
Διέπρεψε ίσως ως δικηγόρος στην Βενετία και απόκτησε φήμη. Ήταν μεγαλοπρεπέστατος και πολιτικώτατος ρήτωρ όπως τον ονομάζει ο Σοφιανός.
Πηγές
Κατηγορία:Έλληνες λόγιοι του 16ου αιώνα
Δημοκρατία των Πειρατών
Η Δημοκρατία των Πειρατών ήταν η βάση ή το προπύργιο μιας χαλαρής συμμαχίας πρώην κουρσάρων που στράφηκαν προς τη πειρατεία στο Νασσάου, στο νησί New Providence στις Μπαχάμες για περίπου έντεκα χρόνια - απ' το 1706 έως το 1718. Αν και δεν επρόκειτο για Δημοκρατία με την τυπική έννοια, εντούτοις κυβερνιόταν από έναν ανεπίσημο Πειρατικό Κώδικα, ο οποίος υπαγόρευε πως τα πληρώματα της Δημοκρατίας θα ψήφιζαν για την ηγεσία των πλοίων τους καθώς και πως θα συμπεριφέρονταν προς άλλες πειρατικές ομάδες με ευγένεια.
Η δράση των πειρατών προκάλεσε χάος στο εμπόριο και τη ναυτιλία στις Δυτικές Ινδίες μέχρι που ο κυβερνήτης Woodes Rogers έφθασε στο Νασσάου το 1718 και αποκατέστησε τον βρετανικό έλεγχο στη περιοχή. Ο τελευταίος προσέφερε αμνηστία στους πειρατές στις Μπαχάμες -γνωστή και ως "Βασιλική Χάρη"- μια προσφορά που πολλοί πειρατές αξιοποίησαν, και μολονότι λίγοι εξ αυτών θα επέστρεφαν στη πειρατεία τα επόμενα χρόνια, ο βρετανικός έλεγχος στις Μπαχάμες είχε πλέον αποκατασταθεί.
Ιστορία
Η Εποχή της Πειρατείας στις Μπαχάμες ξεκίνησε το 1696, όταν ο κουρσάρος Henry Avery προσάραξε το πλοίο του, τη "Φανταχτερή", φορτωμένο με λάφυρα απ' τις λεηλασίες ινδικών εμπορικών πλοίων, στο λιμάνι του Νασσάου. Ο Avery δωροδόκησε τον κυβερνήτη του νησιού Nicholas Trott με χρυσό και ασήμι, ακόμα και με το ίδιο του το πλοίο - το οποίο ήταν περαιτέρω φορτωμένο με 50 τόνους ελεφαντόδοντο και 100 βαρέλια πυρίτιδας. Η κίνηση αυτή κατέστησε το Νασσάου ένα σημείο όπου οι πειρατές θα μπορούσαν να δραστηριοποιούνται ελεύθερα, αν και έκτοτε αρκετοί κυβερνήτες του νησιού προσπάθησαν να αποδιώξουν την πειρατεία. Και μολονότι οι κυβερνήτες ήταν ακόμα νομικά επικεφαλείς στη περιοχή, οι πειρατές γινόντουσαν όλο και πιο ισχυροί...
Η περίοδος όμως του πραγματικού πειρατικού ελέγχου της περιοχής ξεκίνησε όταν έναν συνδυασμένος Γαλλο-Ισπανικός στόλος επιτέθηκε στο Νασσάου το 1703 και ξανά το 1706. Αυτό είχε ως αποτέλεσμα το νησί να εγκαταληφθεί από πολλούς απ' τους αποίκους του και να μείνει χωρίς αγγλική κυβερνητική παρουσία. Έκτοτε τον έλεγχο του Νασσάου πήραν βρετανοί κουρσάροι, οι οποίοι με τη πάροδο του χρόνου μετετράπησαν σε εντελώς άνομους πειρατές. Οι πειρατές επιτίθονταν σε γαλλικά και ισπανικά πλοία ενώ οι γαλλικές και ισπανικές δυνάμεις κατέστρεψαν το Νασσάου αρκετές ακόμα φορές. Οι πειρατές εγκαταστάθηκαν στο Νασσάου και ουσιαστικά ίδρυσαν τη δική τους πολιτεία με τους δικούς της κυβερνήτες. Μέχρι το 1713 ο "Πόλεμος της Ισπανικής Διαδοχής" είχε λήξει αλλά πολλοί βρετανοί κουρσάροι είτε άργησαν να λάβουν τα νέα είτε αρνήθηκαν να τα δεχτούν και έτσι πέρασαν στην πειρατεία. Αυτό έκανε αρκετούς άνεργους πλέον κουρσάρους να κατευθυνθούν προς το New Providence για να ενταχθούν στην Πολιτεία και έτσι να τη διογκώσουν σε μέγεθος.
Κώδικας Δεοντολογίας
Οι πειρατές ρύθμιζαν τις σχέσεις τους χρησιμοποιώντας τον λεγόμενο "Πειρατικό Κώδικα", ο οποίος αποτελούσε και τη βάση του ισχυρισμού τους πως η διακυβέρνηση τους στο New Providence αποτελούσε ένα είδος "Δημοκρατίας". Σύμφωνα με τον Κώδικα, τα πειρατικά πλοία θα λειτουργούσαν δημοκρατικά, ήτοι η λεία θα μοιραζόταν εξίσου και οι καπετάνιοι θα επιλέγονταν και θα καθαιρούνταν με λαική ψήφο. Να σημειωθεί πως πολλοί απ' τους πειρατές ήταν πρώην κουρσάροι -άνεργοι απ' το τέλος του Πολέμου της Βασίλισσας Άννας- καθώς και πρώην ναύτες που είχαν εξεγερθεί ενάντια στις συχνά απάνθρωπες συνθήκες που επικρατούσαν στα εμπορικά και πολεμικά πλοία. Ακόμα, Αφρικανοί και Ιρλανδοί μπορούσαν να είναι ίσα μέλη στα πληρώματα, ενώ και αρκετοί άνθρωποι μικτής Ευρωπαικής και Αφρικανικής καταγωγής κατόρθωσαν να γίνουν και καπετάνιοι πειρατικών. Ορισμένοι απ' τους πειρατές ήταν επίσης Ιακωβίτες, οι οποίοι είχαν γίνει πειρατές για να βοηθήσουν στην αποκατάσταση της προσφάτως εκθρονισμένης δυναστείας των Stuart στον θρόνο. Τέλος, υπήρχαν και λίγες γυναίκες πειρατίνες, όπως η Anne Bonny και η Mary Read.
Λαική Κουλτούρα
- Στο Assasin's Creed IV: Black Flag ο φανταστικός χαρακτήρας Edward Kenway βοηθά, μαζί και μ' άλλους σημαντικούς πειρατές της Χρυσής Εποχής της Πειρατείας, να καταληφθεί ο έλεγχος του Νασσάου και να εγκαθιδρυθεί εκεί μια πειρατική δημοκρατία.
- Η τηλεοπτική σειρά Black Sails σε μεγάλο βαθμό βασίζεται στην ιστορία και τους διάσημους ιστορικά πειρατές κατοίκους του Νασσάου.Τα κίνητρα αρκετών χαρακτήρων έχουν τη ρίζα τους στην ιδέα της εγκαθίδρυσης μιας πραγματικής "Δημοκρατίας των Πειρατών" στο Νασσάου.
- Η σύντομη σειρά του Netflix The Lost Pirate Kingdom (2021) επίσης βασίζεται στα κατορθώματα και τους ανταγωνισμούς τόσο της "Πειρατικής Δημοκρατίας" όσο και της "Πλέουσας Συμμορίας" και των μελών της.... συμπεριλαμβανομένου των Benjamin Hornigold, Sam Bellamy, Henry Jennings και Blackbeard.
Παραπομπές
Κατηγορία:Μπαχάμες Κατηγορία:Πειρατεία
Μιχάλης Χριστογιώργος
Ο Μιχάλης Χριστογιώργος (1912-29 Δεκεμβρίου 2008) ήταν Έλληνας δικηγόρος και πολιτικός. Υπηρέτησε ως βουλευτής της ΕΔΑ, από το 1958 ως το 1961.
Δράση
Γεννήθηκε στο Καλέντζι Ιωαννίνων. Σπούδασε στη Νομική Σχολή και δικηγόρησε στα Γιάννενα. Έγινε μέλος του ΕΑΜ το 1942 και το 1946 ανέλαβε υπεύθυνος στην εφημερίδα "Αγωνιστής". Για τα άρθρα του και για την αντιστασιακή του δράση καταδικάστηκε σε φυλάκιση και και εξορία, ως το 1952. Μετά την αποφυλάκισή του ανέλαβε γραμματέας της Νομαρχιακής Επιτροπής Ιωαννίνων της ΕΔΑ. Εξελέγη βουλευτής Ιωαννίνων στις εκλογές που διεξήχθησαν το 1958.
Την περίοδο της χούντας εξορίστηκε στη Γυάρο και στη Λέρο. Έπειτα από την πτώση της χούντας ήταν υποψήφιος βουλευτής ξανά με την ΕΔΑ και με το ΚΚΕ Εσωτερικού, συνολικά 4 φορές. Την περίοδο εκείνη (1974-81) βοήθησε πολλούς πολιτικούς πρόσφυγες να επιστρέψουν στην Ελλάδα.
Κηδεύτηκε στις 30 Δεκεμβρίου 2008.
Παραπομπές
Κατηγορία:Βουλευτές εκλεγμένοι με την ΕΔΑ Κατηγορία:Βουλευτές Ιωαννίνων Κατηγορία:Έλληνες δικηγόροι Κατηγορία:Μέλη του ΕΑΜ
Πρωτόκολλο του Λονδίνου
Με την ονομασία Πρωτόκολλο του Λονδίνου είναι γνωστές συνθήκες του 19ου αιώνα, γνωστές σαν "συνθήκες ανεξαρτησίας" για το Ελληνικό κράτος. Αυτές ήταν:
Δείτε επίσης
Κατηγορία:Συνθήκες που αφορούν την Ελλάδα
Νείλος Χίος
Ο Νείλος Χίος ήταν Έλληνας λόγιος του 16ου αιώνα.
Πηγές
Κατηγορία:Έλληνες λόγιοι του 16ου αιώνα
Ηλεκτρονική διακυβέρνηση
Με τον όρο ηλεκτρονική διακυβέρνηση ή ψηφιακή διακυβέρνηση (αγγλικά: electronic ή digital governance, electronic ή digital government, e- governance, e-government, e-gov) χαρακτηρίζεται γενικά η εισαγωγή των τεχνολογιών πληροφορικής και επικοινωνιών (ΤΠΕ), κυρίως του ίντερνετ, στη δημόσια διοίκηση και οι νέες διοικητικές πρακτικές, τις οποίες οι τεχνολογίες αυτές εισήγαγαν. Οι τεχνολογίες ΤΠΕ υποστηρίζουν τις εσωτερικές λειτουργίες της δημόσιας διοίκησης, την επικοινωνία και συνεργασία της με τους πολίτες και επιχειρήσεις, αλλά και τη λήψη αποφάσεων και την ανάπτυξη πολιτικών και συμβάλλουν στο μετασχηματισμό του τρόπου λειτουργίας της (δραστηριότητες, διαδικασίες, στόχοι, οργανωτικές δομές, τρόπος επικοινωνίας με τους πολίτες κλπ).
Ο όρος αυτός δημιουργήθηκε με τις γενικότερες πρακτικές, σύμφωνα με τις οποίες τοποθετείται το επίθετο «ηλεκτρονικό-ή» (“e”) με σκοπό να δώσει έμφαση στον ηλεκτρονικό τρόπο παραγωγής και διανομής των υπηρεσιών (ηλεκτρονικό εμπόριο, ηλεκτρονικό επιχειρείν, ηλεκτρονική μάθηση κλπ.)
Υπάρχουν δύο προσεγγίσεις στην Ηλεκτρονική Διακυβέρνηση σχετικά με τη στοχευμένη μορφή αλλαγής της διοίκησης. Σύμφωνα με την επιχειρηματική προσέγγιση, η ηλεκτρονική διακυβέρνηση είναι «η εφαρμογή εργαλείων και τεχνικών του ηλεκτρονικού εμπορίου στη λειτουργία της διακυβέρνησης» με σκοπό τη μείωση του κόστους και την αύξηση της αποδοτικότητας, όπως μπορούν για παράδειγμα να προέλθουν από την ηλεκτρονική υποβολή των φορολογικών δηλώσεων και τον ηλεκτρονικές δημόσιες προμήθειες. Σύμφωνα με τη συμμετοχική προσέγγιση, η ηλεκτρονική διακυβέρνηση έχει τη δυναμική να «βελτιώσει τη δημοκρατική συμμετοχή» και να «υπερκεράσει τη πολιτική αποστασιοποίηση». Η αντίληψη αυτή εστιάζει σε πρωτοβουλίες που ενισχύουν την εμπιστοσύνη των πολιτών προς την κυβέρνηση με πολιτικές που προωθούν τη διαφάνεια, την υπευθυνότητα και τη συμμετοχικότητα.
Ποστάλ
Το Ποστάλ (ιταλικά: Postal, ) ή Μπούργκσταλ (γερμανικά: Burgstall, ) είναι ιταλικός δήμος στην Αυτόνομη Επαρχία του Μπολτσάνο, στην περιφέρεια ειδικού καθεστώτος του Τρεντίνο-Άλτο Άντιτζε.
Παραπομπές
Κατηγορία:Δήμοι της Αυτόνομης Επαρχίας του Μπολτσάνο
Διαιρέτης
Ένας ακέραιος αριθμός \delta ονομάζεται διαιρέτης ενός ακέραιου αριθμού \alpha, αν και μόνο αν υπάρχει ακέραιος αριθμός \pi, ο οποίος πολλαπλασιαζόμενος με τον \delta δίνει αποτέλεσμα \alpha, δηλαδή. Συμβολίζεται και διαβάζεται: ο \delta διαιρεί τον \alpha. Άλλες εκφράσεις που μπορούν να χρησιμοποιηθούν είναι: ο \alpha διαιρείται ακριβώς με τον \delta, ή ότι το \alpha είναι πολλαπλάσιο του \delta.
Για παράδειγμα λέγεται: ο 2 διαιρεί τον 6 (με πηλίκο 3) ή ο 6 διαιρείται ακριβώς από τον 2 ή ο 6 είναι πολλαπλάσιο του 2, διότι υπάρχει ο ακέραιος 3 έτσι ώστε: 6 = 3 Χ 2. Ακόμη και ο -2 διαιρεί τον 6, διότι υπάρχει ο ακέραιος -3 έτσι ώστε 6 = (-3) Χ (-2).
Η διαιρετότητα είναι μια από της βασικές έννοιες της θεωρίας αριθμών και αναφέρεται στην διαίρεση ακεραίων.
Ορισμός
Για τον ορισμό του διαιρέτη μπορούμε να χρησιμοποιήσουμε την πράξη του πολλαπλασιασμού ή την πράξη της διαίρεσης. Ο δεύτερος ορισμός πρέπει να αποφεύγεται γιατί δημιουργεί ασάφειες σε θέματα που αφορούν το 0 και αυτό γιατί δεν μπορεί να υπάρξει διαίρεση με 0. Η διαιρετότητα είναι μια σχέση μεταξύ των ακεραίων και όχι μια πράξη. Είναι μια σχέση όπως η ανισότητα, όπου λέμε a > \beta (διότι από τον ορισμό της ανισότητας ), αλλά δεν «ταυτίζεται» με το αποτέλεσμα της πράξης της αφαίρεσης, που είναι ο αριθμός.
Ορισμός με την πράξη του πολλαπλασιασμού
Ένας ακέραιος αριθμός \delta ονομάζεται διαιρέτης ενός ακέραιου αριθμού \alpha, αν και μόνο αν υπάρχει ακέραιος αριθμός \pi, ο οποίος πολλαπλασιαζόμενος με τον \delta δίνει αποτέλεσμα \alpha, δηλαδή, όπου (\times) το σύμβολο της πράξης του πολλαπλασιασμού. Συμβολίζεται, δηλαδή με μια κάθετο ανάμεσα στο \delta και το \alpha,
Το σύμβολο της διαιρετότητας δεν πρέπει να συγχέεται με το σύμβολο της διαίρεσης (a / \delta ή ).
Στην περίπτωση που ο \delta δεν είναι διαιρέτης του \alpha συμβολίζεται και διαβάζεται: ο \delta δεν διαιρεί τον \alpha.
Διατύπωση του ορισμού με μαθηματική σημειογραφία:,  και  ,
Ο \pi, γενικά στην πράξη της διαίρεσης λέγεται πηλίκο. Στην περίπτωση που , το \delta λέγεται και παράγοντας του \alpha.
Ορισμός με την πράξη της διαίρεσης
Ένας άλλος ορισμός είναι με την χρήση της διαίρεσης: «Ένας ακέραιος αριθμός \delta\neq0 ονομάζεται διαιρέτης ενός ακέραιου αριθμού \alpha, αν και μόνο αν η διαίρεση είναι τέλεια. Δηλαδή το αποτέλεσμα είναι ακέραιος », θέτοντας έτσι τον σημαντικό περιορισμό του \delta\neq0.
Ο ορισμός αυτός μας οδηγεί στα ίδια αποτελέσματα με τον προηγούμενο απορρίπτοντας όμως την ιδιότητα: «αν 0|a, τότε a=0», που λέει ότι το 0 είναι διαιρέτης του εαυτού του και αυτό διότι η διαίρεση \frac{a}{0} δεν ορίζεται.
Στην βιβλιογραφία συναντάμε ορισμό της διαιρετότητας με την πράξη της διαίρεσης και επιπλέον μπορεί να δέχεται ότι κάθε ακέραιος είναι διαιρέτης του μηδενός («a|0 για κάθε »), θέση που είναι λάθος.
Ιδιότητες
Λόγω του ορισμού για ισχύουν τα ακόλουθα:
Για εύκολα αποδεικνύονται τα ακόλουθα:
Παραδείγματα
Στο παράδειγμα θα χρησιμοποιήσουμε τον θετικό ακέραιο 42 επειδή είναι εύκολος στους υπολογισμούς.
Θεωρήματα
Εύκολα αποδεικνύονται τα θεωρήματα:
enas 17xronos sto epal autoxtonise enw prospathouse na brei ton ypolipo sthn python xrisimopoiontas dieresh (/)
mexri meta apo 8 episodia panikou katalabe pws eprepe na xrisimopoisei %.
to 10/1/2023 o mathiths autoktonise me skinh
Σημειώσεις
<references group="Σημ" />
Εξωτερικοί σύνδεσμοι
Κατηγορία:Στοιχειώδη μαθηματικά Κατηγορία:Θεωρία αριθμών Κατηγορία:Αριθμητική
Λίμνη Μουριάς
Η Λίμνη Μουριάς είναι αποξηραμένη σήμερα λίμνη της Ηλείας που βρισκόταν 5 χιλιόμετρα από τον Πύργο κι είχε έκταση 6.500 στρεμμάτων.
Ιστορία
Η λίμνη δημιουργήθηκε περίπου τον 6ο αιώνα μ.Χ. όπως και η γειτονική λίμνη της Αγουλινίτσας σαν αποτέλεσμα της επίδρασης των θαλάσσιων ρευμάτων και του Δέλτα του Αλφειού όπου οι θίνες που δημιούργησαν εγκλώβισαν νερό. Με την λίμνη της Αγουλινίτσας τις χώριζε το δέλτα του Αλφειού, που θεωρούνταν τμήμα του, έως την δεκαετία του 1960 όπου η Μουριά αποξηράνθηκε. Μέσω καναλιού μήκους 400 μέτρων εμπλουτιζόταν και με θαλασσινό νερό.
Η λίμνη αναφέρεται και από τον Παυσανία όπου την εποχή του είχε διάμετρο τρία στάδια. Είχε πολλά χέλια, κέφαλους, μπαρμπούνια, αθερίνες και γαρίδες ενώ υπήρχε και ιχθυοτροφείο. Επίσης ήταν σημαντικός υγροβιότοπος για μεταναστευτικά πουλιά. Τα τελευταία χρόνια γίνεται προσπάθει για επαναδημιουργία της.
Πηγές
Κατηγορία:Αλφειός Μουριας Μουριας
Αριστίων
Νεανικά χρόνια
Τα νεανικά του χρόνια διασώζει ο Αθήναιος, προβάλλοντας ως πηγή τον Ποσειδώνιο τον Ρόδιο. Ο Ποσειδώνιος τον αποκαλεί «Αθηνίων» και τον προβάλλει ως περιπατητικό φιλόσοφο. Ωστόσο άλλοι, όπως ο Παυσανίας, ο Αππιανός και ο Πλούταρχος τον αποκαλούν Αριστίωνα. Ο δε Αππιανός θεωρεί πως πρόκειται για επικούρειο φιλόσοφο. Δεν υπάρχει κοινώς αποδεκτή απάντηση στο ζήτημα αυτό και είναι πιθανόν να πρόκειται για δύο διαφορετικούς τυράννους της Αθήνας που έζησαν σε κοντινές περιόδους και των οποίων οι ιστορίες συγχέονται μεταξύ τους.
Ο Αθηνίων ή Αριστίων ήταν ο νόθος γιος ενός περιπατητικού φιλοσόφου, που επίσης καλούταν Αθηνίων, τον οποίο και διαδέχτηκε λαμβάνοντας το δικαίωμα του Αθηναίου Πολίτη. Παντρεύτηκε νωρίς και παράλληλα ξεκίνησε να διδάσκει φιλοσοφία με μεγάλη επιτυχία στη Μεσσήνη και τη Λάρισα. Αφού επέστρεψε στην Αθήνα έχοντας κάνει περιουσία, ορίστηκε πρέσβης στην αυλή του βασιλιά Μιθριδάτη Στ', ο οποίος τότε βρισκόταν σε πόλεμο με τη Ρώμη. Σαν αποτέλεσμα έγινε στενός φίλος και σύμβουλός του. Οι αναφορές του προς τους Αθηναίους παρουσίαζαν τη δύναμη του Μιθριδάτη με τόση λάμψη που οι συμπατριώτες του άρχισαν να αναπτύσσουν ελπίδες απόταξης του ρωμαϊκού ζυγού.
Ανάληψη της εξουσίας
Περίπου το 88 π.Χ. ο Μιθριδάτης τον έστειλε πίσω στην Αθήνα, όπου σύντομα κατάφερε με την καθοδήγηση του βασιλιά να γίνει τύραννος της πόλης. Η διακυβέρνησή του πρέπει να ήταν τόσο σκληρή που περιγράφεται με τρομακτικούς όρους από τον Πλούταρχο, ο οποίος τον κατατάσσει στο πλευρό του Νάβιδα και του Κατιλίνα. Ο Απελλικών ο Τήιος, ακολουθώντας διαταγές του, λεηλάτησε το ιερό θησαυροφυλάκιο της Δήλου. Ο Αππιανός αφηγείται πως το είχε ήδη κάνει εκ μέρους του ο Μιθριδάτης και πως χάρις σε αυτά τα χρήματα κατάφερε ο Αριστίων να λάβει την εξουσία.
Πολιορκία της Αθήνας
Εν τω μεταξύ ο Σύλλας αποβιβάστηκε στην Ελλάδα και αμέσως πολιόρκησε την Αθήνα και τον Πειραιά. Τον τελευταίο είχε καταλάβει ο στρατηγός του Μιθριδάτη, Αρχέλαος. Ο Πλούταρχος αφηγείται πως ο λιμός ήταν τόσο φοβερός που ο κόσμος αναγκαζόταν να μαγειρέψει τα υποδήματά του, ενώ οι ναοί έμεναν αφρόντιστοι. Ο λαός έφτασε στο σημείο να παρακαλά να παραδοθεί η πόλη, ωστόσο ο Αριστίων απαντούσε με απειλές και ειρωνίες. Φρόντιζε δε να θυμώνει όλο και περισσότερο τον Σύλλα εξαπολύοντας από τα τείχη της πόλης προσβολές για τον ίδιο και τη γυναίκα του. Τελικά κάποια νύχτα η αντίσταση της πόλης κάμφθηκε και ακολούθησε μακελειό στους δρόμους. Ο Αριστίων διέφυγε στην Ακρόπολη, αφού φρόντισε πρώτα να κάψει το Ωδείο για να μην χρησιμοποιήσει ο Σύλλας την ξυλεία για να κατασκευάσει πολιορκητικές μηχανές. Την αιχμαλώτισή του ανέλαβε ο Κούριος. Τελικά ήταν η δίψα αυτή που τον ανάγκασε να παραδοθεί. Ειρωνικά, σύμφωνα με την αφήγηση του Πλουτάρχου, τη στιγμή που κατέβαιναν τον Ιερό Βράχο μια νεροποντή γέμισε τις δεξαμενές τις Ακρόπολης. Σύντομα έχασε τη ζωή του από δηλητήριο. Ο Παυσανίας αναφέρει μια ελαφρώς παραλλαγμένη εκδοχή, πως τον Αριστίωνα απέσπασαν με βια από τον βωμό της Αθηνάς. Επίσης, αποδίδει τη φρικτή ασθένεια που έπληξε τον Σύλλα προς το τέλος της ζωής του στη θεϊκή τιμωρία για την ασέβεια αυτή.
Λύρκειο
Το Λύρκειο είναι βουνό της Πελοποννήσου που βρίσκεται στα σύνορα των νομών Αργολίδας και Αρκαδίας. Βόρεια ενώνεται με το Τραχύ, δυτικά καταλήγει στο οροπέδιο της Μαντίνειας και νότια ενώνεται με το Αρτεμίσιο. Είναι τμήμα της ευρύτερης οροσειράς που ενώνει τον Κορινθιακό με τον Αργολικό κόλπο και περιλαμβάνει τα βουνά Κυλλήνη, Ολίγυρτο, Αρτεμίσιο, Τραχύ κ.α.
Η υψηλότερη κορυφή του ονομάζεται Γούπατα και έχει υψόμετρο 1.755 μέτρα. Το ανατολικότερο τμήμα του βουνού ονομάζεται και Αρμενιά. Οικισμοί χτισμένοι στις πλαγιές του από την πλευρά της Αργολίδας είναι το Κεφαλόβρυσο και η Φρουσιούνα.
Το όρος Λύρκειο μαζί με το γειτονικό Αρτεμίσιο συγκαταλέγεται στις 196 σημαντικές περιοχές για πουλιά της Ελλάδας (ΣΠΠΕ).
Παραπομπές
Κατηγορία:Βουνά της Αργολίδας Κατηγορία:Βουνά της Αρκαδίας
Κωνσταντίνος Κυριλλόπουλος
Γεννήθηκε στην Ανδρίτσαινα και σπούδασε στη Νομική Σχολή του Πανεπιστημίου Αθηνών. Αρχικά, εργάστηκε ως δικηγόρος, αλλά το 1902 εισήλθε στο δικαστικό σώμα ως έμμισθος πάρεδρος. Το 1915 έγινε Εφέτης και το 1923 Αρεοπαγίτης. Το 1936 προήχθη σε αντιπρόεδρο του Αρείου Πάγου και το 1941 σε πρόεδρο. Πέθανε ξαφνικά, ελάχιστες ημέρες από την απόφαση για συνταξιοδότησή του και πριν ακόμα προλάβει να δημοσιευθεί στην Εφημερίδα Κυβερνήσεως το Βασιλικό Διάταγμα (4.5.1945), με το οποίο αποχωρούσε από τα καθήκοντά του λόγω συμπλήρωσης του ορίου ηλικίας.
Ο γιος του Μιχαήλ, ήταν διαπρεπής δικαστικός, με πλούσιο συγγραφικό έργο.
Πηγές
Κατηγορία:Πρόεδροι του Αρείου Πάγου
Beelzeboss (The Final Showdown)
To Beelzeboss (The Final Showdown) είναι ένα τραγούδι των Tenacious D, το οποίο συμπεριλήφθηκε στο soundtrack της ταινίας Tenacious D in The Pick of Destiny (2006), ονόματι The Pick of Destiny. Το τραγούδι το έγραψαν οι Τζακ Μπλακ, Κάιλ Γκας, Λίαμ Λιντς και Ντέιβ Γκρολ, ο οποίος συμμετείχε και στην ηχογράφηση. Το τραγούδι είναι το μεγαλύτερο σε διάρκεια του δίσκου.
Το τραγούδι ακούγεται προς το τέλος της ταινίας, όπου οι ήρωες αντιμετωπίζουν τον Σατανά (ερμηνευμένος από τον Ντέιβ Γκρολ), όπου για να σώσουν τη ζωή τους, τον προκαλούν μέσω μουσική δημιουργίας. Στην περίπτωση που οι ήρωες της ταινίας έχαναν, τότε ο Kage θα γινόταν σκλάβος του σεξ του Σατανά, ενώ αν κέρδιζαν, θα γύριζε πίσω μόνος στην κόλαση. Εν τέλει έχασαν, αλλά ο Jables, κατάφερε να αποκρούσει την επίθεση του Σατανά, επιστρέφοντας σε αυτόν κι έτσι τον γύρισαν στην κόλαση. Το κομμάτι έχει κωμικό ύφος, περιέχοντας κι αρκετές βωμολοχίες.
Το κομμάτι είναι ένα από τα πιο δημοφιλείς τραγούδια του σχήματος, ενώ σε πολλές λίστες κριτών και φίλων τους, βρίσκεται ανάμεσα στα καλύτερα τους, καταλαμβάνοντας μάλιστα υψηλές θέσεις. Ενώ στο YouTube, έχει φτάσει σχεδόν τις 20 εκατομμύρια θεάσεις. Το κομμάτι, επίσης, είναι συχνά ερμηνευμένο και ζωντανά από το συγκρότημα, ενώ έχει κυκλοφορήσει και σε live album το 2008, καθώς και σε compilation το 2010.
Εξωτερικοί σύνδεσμοι
Κατηγορία:Τραγούδια του 2006 Κατηγορία:Τραγούδια των Tenacious D
Διοργανώσεις Ε.Π.Σ. Ηλείας 2015–16
Για την περίοδο 2015–16, η Ένωση Ποδοσφαιρικών Σωματείων Ηλείας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Ηλείας.
Η πρωταθλήτρια ομάδα της ΕΠΣ Ηλείας λαμβάνει μέρος στο Πρωτάθλημα Πρωταθλητριών ΕΠΣ, το οποίο διοργανώνεται από την Ελληνική Ποδοσφαιρική Ομοσπονδία (ΕΠΟ), με στόχο την άνοδο στη Γ΄ Εθνική ερασιτεχνική κατηγορία.
Ο θεσμός του κυπέλλου, αποτελεί ταυτόχρονα την πρώτη φάση του Κυπέλλου Ερασιτεχνών της ΕΠΟ. Η ομάδα που ανακηρύσσεται κυπελλούχος ΕΠΣ Ηλείας, αποκτά το δικαίωμα συμμετοχής στο Κύπελλο Ερασιτεχνών.
Πρωτάθλημα
Η περίοδος 2015–16 ήταν η 47η σεζόν των πρωταθλημάτων της Ε.Π.Σ. Ηλείας.
Η δομή του πρωταθλήματος είναι η εξής:
Α1 Κατηγορία
Στην Α1 κατηγορία μετείχαν 16 ηλειακές ομάδες. Η πρωταθλήτρια ομάδα, ο Αστέρας Αμαλιάδας/Πανόπουλο συμμετείχε στον 12ο όμιλο του ειδικού ερασιτεχνικού πρωταθλήματος ποδοσφαίρου, όπου διεκδίκησε και πέτυχε την άνοδο στην Γ΄ Εθνική Κατηγορία της επόμενης περιόδου απέναντι στους πρωταθλητές Ε.Π.Σ. Αχαΐας,Ζακύνθου και Κεφαλληνίας-Ιθάκης.
Βαθμολογία
Τελ. ενημέρωση: 27/04/2016 Πηγή: [https://web.archive.org/web/20160531171411/http://www.eps-ilias.gr/?page_id=4530&cat=1&group=2 Επίσημος ιστότοπος της Ε.Π.Σ. Ηλείας] Θ = Θέση; Α = Αγώνες; ΤΥ = Τέρματα Υπέρ; ΤΚ = Τέρματα Κατά; ΔΤ = Διαφορά Τερμάτων; Β = Βαθμοί
Α2 Κατηγορία
Στην Α2 κατηγορία μετείχαν 16 ηλειακές ομάδες.
Βαθμολογία
Τελ. ενημέρωση: 30/04/2016 Πηγή: patris sport Θ = Θέση; Α = Αγώνες; ΤΥ = Τέρματα Υπέρ; ΤΚ = Τέρματα Κατά; ΔΤ = Διαφορά Τερμάτων; Β = Βαθμοί
Β Κατηγορία
Στη Β κατηγορία μετείχαν 32 ηλειακές ομάδες σε δύο ομίλους των 16 ομάδων
Βαθμολογία Α' ομίλου
1 Ο Πέλοπας Πελοπίου ξεκίνησε το πρωτάθλημα με – 2 βαθμούς από την περασμένη περίοδο. 2 Ο Πήγασος Πρασίνου έχει έναν μηδενισμό και – 3 βαθμούς.
Τελ. ενημέρωση: 30/04/2016 Πηγή: patris-sport Θ = Θέση; Α = Αγώνες; ΤΥ = Τέρματα Υπέρ; ΤΚ = Τέρματα Κατά; ΔΤ = Διαφορά Τερμάτων; Β = Βαθμοί
Βαθμολογία Β' ομίλου
Τελ. ενημέρωση: 05/05/2016 Πηγή: επίσημος ιστότοπος ΕΠΣ Ηλείας Θ = Θέση; Α = Αγώνες; ΤΥ = Τέρματα Υπέρ; ΤΚ = Τέρματα Κατά; ΔΤ = Διαφορά Τερμάτων; Β = Βαθμοί
Γ΄ Κατηγορία
Πηγή: ΕΠΣ Ηλείας
Στα Play Off συμμετείχαν οι 4 πρώτες ομάδες Πηγή: ΕΠΣ Ηλείας
Κύπελλο
Στο θεσμό του κυπέλλου συμμετέχουν τα σωματεία της Ε.Π.Σ. Ηλείας.Η διοργάνωση ολοκληρώθηκε στις 10 Φεβρουαρίου 2016 με τον τελικό. Το Κύπελλο κατέκτησε η ομάδα της «Δόξας Νέας Μανολάδας»
Εξωτερικοί σύνδεσμοι
Κατηγορία:Ε.Π.Σ. Ηλείας Κατηγορία:Εγχώρια ποδοσφαιρικά πρωταθλήματα 2015–2016 Κατηγορία:Εγχώρια ποδοσφαιρικά κύπελλα 2015-2016
Πετσόρα
Ο Πετσόρα (Ρωσ.:Печо́ра) είναι ένας από τους τρεις πολυυδρότερους ευρωπαϊκούς ποταμούς, αλλά οι κλιματολογικές συνθήκες της περιοχής που ρέει μειώνουν πολύ τη σημασία που θα μπορούσε να έχει σε άλλα γεωγραφικά πλάτη. Έχει μήκος 1.808 χλμ., έκταση λεκάνη απορροής 327.000 τετραγωνικά χιλιόμετρα και μέση ετήσια παροχή στις εκβολές του 4.060 κ.μ ανά δευτ. Πηγάζει από τη ζώνη των Ουραλίων και εκβάλλει στη Θάλασσα Μπάρεντς, εκεί που το νότιο άκρο της νήσου Νόβαγια Ζεμλιά (καινούργια γη) πλησιάζει την ευρωπαϊκή γη.
Παραπομπές
Κατηγορία:Ποταμοί της Ρωσίας
Καπνιστικές Ομάδες για την Τέχνη και την Εικαστική Συγκρότηση
Οι Καπνιστικές Ομάδες για την Τέχνη και την Εικαστική Συγκρότηση, (Κ.Ο.Τ.Ε.Σ.) (2009), είναι ελληνικό πολιτικό κόμμα. Πρόεδρός του είναι ο Νίκος Λούβρος. Το κόμμα αυτό υπεραμύνεται των δικαιωμάτων των καπνιστών.
Ιστορικό
Στις 14 Ιουλίου 2009 κατέθεσε στο Συμβούλιο της Επικρατείας αίτηση ακύρωσης του Νόμου Αβραμόπουλου περί απαγόρευσης του καπνίσματος, μια πράξη που του έδωσε δημοσιότητα.
Το κόμμα εμφανίστηκε για πρώτη φορά στις βουλευτικές εκλογές του 2009 με συνδυασμό μόνο στην εκλογική περιφέρεια της Α' Αθήνας. Εντύπωση έκανε στον ελληνικό Τύπο η προβολή του κόμματος από εκπομπή του BBC στην οποία έγινε ειδική αναφορά στο κόμμα ως το πρώτο διεθνώς που υποστηρίζει τα δικαιώματα των καπνιστών. Στις εκλογές έλαβε 1.353 ψήφους, απασχολώντας τα Μ.Μ.Ε. και μετεκλογικά.
Ένα χρόνο μετά τις εκλογές, ο Νίκος Λούβρος κλήθηκε ως εκπρόσωπος του κόμματος σε ραδιοφωνική έρευνα με θέμα τα μέτρα της απαγόρευσης του καπνίσματος.
Στις βουλευτικές εκλογές 2019 ο Νίκος Λούβρος κατήλθε υποψήφιος με τον ΣΥ.ΡΙΖ.Α..
Στις εκλογές του Μαΐου 2023 το κόμμα κατήλθε αυτόνομα συγκεντρώνοντας πανελλαδικά 11.522 ψήφους, ενώ στις εκλογές του Ιουνίου ο Λούβρος δήλωσε πως υποστηρίζει το ΚΚΕ.
Άλλα χαρακτηριστικά
Οι αφίσες και τα εμβλήματα του κόμματος έκαναν ευρεία χρήση του ακρωνύμιου του κόμματος (Κ.Ο.Τ.Ε.Σ.). Το έμβλημα του κόμματος ήταν εικόνα με τρεις κότες και στην προβολή του χρησιμοποιήθηκε λογοπαίγνιο σχετικό με κότες («και στις βουλευτικές εκλογές ΚΟΤΕΣ τσιμπητό»). Το έμβλημα του κόμματος με τις κότες χρησιμοποιήθηκε αρκετές φορές σε άρθρα που αφορούσαν είτε αποκλειστικά το κόμμα είτε σε άρθρα που αφορούσαν και άλλα μικρότερα κόμματα, ακόμη και μετά τις εκλογές. Το λογοπαίγιο («...τσιμπητό»), έτυχε επίσης σημαντικής προβολής. Σημασία δόθηκε επίσης από τον τύπο στο ότι το όνομα, αλλά και οι σκοποί του κόμματος εκφράζουν πρωτοτυπία, χιούμορ, πλούσια φαντασία, αλλά και ότι έδωσαν (μαζί με άλλα κόμματα με ονόματα «μεταξύ σοβαρού και αστείου») «μια διαφορετική πινελιά στη σοβαροφάνεια του πολιτικού μας συστήματος».
Εξωτερικοί σύνδεσμοι
Κατηγορία:Ελληνικά πολιτικά κόμματα
Φρίντριχ Ζίλχερ
Ο Φίλιππ Φρίντριχ Ζίλχερ (γερμ. Philipp Friedrich Silcher) (1789 - 1860) υπήρξε γερμανός συνθέτης και μουσικοπαιδαγωγός.
Βιογραφία
Γεννήθηκε στις 27 Ιουνίου 1789 στο Σνάιτ του Ρέμσταλ (σήμερα του Βάινστατ). Πατέρας του ήταν ο δάσκαλος Καρλ Γιόχαν Ζίλχερ. Το 1803 πήγε στη Στουτγκάρδη και άρχισε να μαθητεύει στον δάσκαλο και οργανίστα Νίκολαους Φέρντιναντ Άουμπερλεν. Έμαθε μουσική και εκκλησιαστικό όργανο, και εργάστηκε ως ιδιωτικός διδάσκαλος στην αυλή του Άντολφ φον Μπερλίχιγκεν. Αργότερα αφοσιώθηκε στην σύνθεση μουσικών έργων και εργάστηκε ως μουσικός διευθυντής στο πανεπιστήμιο του Τύμπιγκεν. Εκεί απεβίωσε στις 26 Αυγούστου 1860. Το πατρικό του σπίτι είναι σήμερα διατηρητέο ιστορικό κτήριο που έχει μετατραπεί σε μνημείο προς τιμή του και μουσείο για την ζωή και το έργο του.
Ενδεικτική εργογραφία
Ο Ζίλχερ συγκαταλέγεται μεταξύ των σημαντικότερων μουσικοσυνθετών φωνητικών έργων για χορωδία. Μελοποίησε και διασκεύασε πολλά ποιήματα για χορωδία, τα οποία συνεχίζουν να εκτελούνται μέχρι σήμερα. Μερικά από τα έργα του είναι και τα εξής:
Έργα για ορχήστρα
thumb|Μνημείο του Ζίλχερ στο Τύμπιγκεν
Μοττέτα
Sechs vierstimmige Hymnen oder Figuralgesänge, op. 9, darin enthalten
Εξωτερικοί σύνδεσμοι
Κατηγορία:Γερμανοί συνθέτες κλασικής μουσικής Κατηγορία:Συνθέτες του Ρομαντισμού
Το δέντρο που πληγώναμε
Το δέντρο που πληγώναμε είναι ο τίτλος μιας ελληνικής κινηματογραφικής ταινίας παραγωγής 1986. Η ταινία σκηνοθετήθηκε από τον Δήμο Αβδελιώδη, ο οποίος έγραψε και το σενάριο, ενώ ανέλαβε και την παραγωγή της ταινίας μαζί με το Ελληνικό Κέντρο Κινηματογράφου.
Ο τίτλος αναφέρεται στην επεξεργασία της μαστίχας, όπου για να ληφθεί το δάκρυ τα μαστιχόδεντρα κεντιούνται (πληγώνονται).
Πλοκή
Η ιστορία διαδραματίζεται στη Χίο του 1960. Δύο μικρά αγόρια και πολύ καλοί φίλοι έρχονται σε σύγκρουση λίγο πριν από το κλείσιμο του σχολείου για τις καλοκαιρινές διακοπές με αφορμή ένα άτυχο συμβάν. Το ένα παιδί βοηθά τη μητέρα του στη συγκομιδή της μαστίχας, ενώ το άλλο αποφεύγει τη δική του, που τον κυνηγά να τον τιμωρήσει με τον πλάστη.
Παραγωγή και υποδοχή
Η ταινία έκανε πρεμιέρα στις κινηματογραφικές αίθουσες στις 2 Απριλίου 1987.
Η ταινία έλαβε πολλές διακρίσεις, τόσο στην Ελλάδα όσο και στο εξωτερικό. Ανάμεσα τους, ειδική μνεία της Πανελλήνιας Ένωσης Κριτικών Κινηματογράφου στα πλαίσια του Φεστιβάλ Κινηματογράφου Θεσσαλονίκης (1986), βραβείο ευρωπαϊκής επιτροπής ταινιών νεότητας του Φεστιβάλ Βερολίνου (1987), Χρυσός Ελέφαντας καλύτερης ταινίας και Αργυρός Ελέφαντας σκηνοθεσίας στο Φεστιβάλ Νέου Δελχί (1987). Συμμετείχε επίσης στην εβδομάδα κριτικής στο Φεστιβάλ των Καννών το 1987.
Στην εφημερίδα Καθημερινή (3 Απριλίου 1987), ο κριτικός Νίκος Μπακογιαννόπουλος γράφει για την ταινία: "Ο Δήμος Αβδελιώδης, στο «Δέντρο που πληγώναμε» ισορροπεί ανάμεσα στο γνωστό και στο άγνωστο, στο οικείο και στο μυστηριακό, στο πράο και στο άγριο. Κατορθώνει να μας ξεπλένει από το συσσωρευμένο ρύπο της ζωής κι από τα βαρίδια των χρόνων, με πολύ λίγες παραχωρήσεις στην παραδοσιακή απεικόνιση της παιδικής ηλικίας. Αντίρροπα, προσφέρει μια πρωταρχική αίσθηση, μιαν αληθινή επιστροφή στις πηγές των πρώτων συγκινήσεων. ...Το φιλμ ζωντανεύει προνομιακά τις πρωτογενείς εμπειρίες των παιδιών. Ήρεμα και τρυφερά, αλλά εσωτερικά, και με όλη την οξύτητα, την ένταση, τη βιαιότητα αυτών των εμπειριών. Πρώτα η φύση, ως πηγή ζωής, χαράς και μαζί ανησυχίας. Η εξερεύνηση των μυστηρίων της, η περιπέτεια της επαφής με τις θεμελιακές δυνάμεις, που μας ορίζουν: ο ήλιος, το νερό, το χρώμα, τα δέντρα (και τα μαστιχόδεντρα που τα «πληγώνουν» για να βγει το μαστίχι), τα ζώα και η θάλασσα, το πιο άγνωστο στοιχείο. ...Ως αληθινός ποιητής, ο Δήμος Αβδελιώδης κατορθώνει να μας χαρίσει εκείνη τη μαγική διάσταση της αποκαλυπτικής αίσθησης: Όταν τα πράγματα έχουν χαθεί ή όταν δεν έχουν ακόμη κατακτηθεί, τότε υπάρχουν και ακτινοβολούν περισσότερο. Ιδίως η ευτυχία."
Εξωτερικοί σύνδεσμοι
Κατηγορία:Ελληνικές ταινίες Κατηγορία:Ταινίες του 1986 Κατηγορία:Ελληνικές δραματικές ταινίες Κατηγορία:Ελληνόφωνες ταινίες Κατηγορία:Ταινίες γυρισμένες στην Ελλάδα Κατηγορία:Ταινίες παραγωγής Ελληνικού Κέντρου Κινηματογράφου Κατηγορία:Ταινίες με μουσική σύνθεση Δημήτρη Παπαδημητρίου
Γενική Οικονομική Ισορροπία και Ευημερία
Η έννοια της αποτελεσματικότητας
Σύμφωνα με τη Θεωρία γενικής ισορροπίας: (α) Οι παραγωγοί ανταλλάσσουν μεταξύ τους παραγωγικούς συντελεστές (πόρους), που έχει ο καθένας στη διάθεσή του, έτσι ώστε να επιτευχθεί Αποτελεσματικότητα (efficiency) στη Παραγωγή ή το ίδιο, αποτελεσματική κατανομή των πόρων (παραγωγικών συντελεστών), δηλαδή έτσι ώστε να είναι αδύνατη η αύξηση του προϊόντος ενός παραγωγού χωρίς μείωση της παραγωγής του προϊόντος ενός άλλου παραγωγού. (β) Οι καταναλωτές ανταλλάσσουν μεταξύ τους τις ποσότητες των αγαθών, που έχει ο καθένας στη διάθεσή του, έτσι ώστε να επιτευχθεί Αποτελεσματικότητα στη Κατανάλωση ή το ίδιο, αποτελεσματική κατανομή των αγαθών, δηλαδή έτσι ώστε να είναι αδύνατη η αύξηση της χρησιμότητας ενός καταναλωτή από το συνδυασμό αγαθών που κατέχει μετά το πέρας των ανταλλαγών, χωρίς μείωση της χρησιμότητας ενός άλλου καταναλωτή. Προσέξατε ότι εφόσον εξ ορισμού αυτής καθεαυτής της οικονομικής επιστήμης (Οικονομικά), το αντικείμενο μελέτης της είναι το πως οι κοινωνίες προσπαθούν να επιλύσουν το πρόβλημα της ικανοποίησης των πρακτικά απεριόριστων αναγκών τους με τους περιορισμένους πόρους που διαθέτει η κάθε μια, οι πόροι αυτοί δε μπορεί θεωρητικά παρά να απασχολούνται πλήρως. Σκοπός της ανταλλαγής τους μεταξύ των παραγωγών δεν είναι η ενεργοποίηση αδρανών πόρων αλλά η ανακατανομή τους προς τις παραγωγικότερες εργασίες προς ίδιον ασφαλώς όφελος. Αλλά έτσι μεγιστοποιείται και το όφελος της οικονομίας συνολικά, αφού η αποτελεσματικότητα που επέρχεται στη παραγωγή, περιλαμβάνει όχι μόνο τη πλήρη απασχόληση των πόρων αλλά και τη μεγιστοποίηση του προϊόντος που μπορεί να παραχθεί με αυτούς.
Μη αγοραίοι τρόποι επίτευξης αποτελεσματικότητας
Τώρα, όταν οι ανταλλαγές επιχειρούνται μέσω αντιπραγματισμού, η προκύπτουσα ισορροπία στην οικονομία αποκαλείται Ισορροπία Edgeworth. Όταν ο αντιπραγματισμός λαμβάνει χώρα με απευθείας διαπραγματεύσεις των συναλλασσόμενων, η διαδικασία ανταλλαγής αποτελεί μια non-tatonnement διαδικασία. Ενώ αν στη διαδικασία μεσολαβεί κάποιος συντονιστής (auctioneer) που συλλέγει και θέτει στη διάθεση των συναλλασσόμενων όλη την απαραίτητη πληροφόρηση για τις ανταλλαγές, η διαδικασία ανταλλαγής είναι tatonnement. Σε οποιαδήποτε περίπτωση, η έννοια της Ισορροπίας Edgeworth, αν και αναλυτικά χρήσιμη, είναι θεωρητικής μόνο αξίας για μια πολυπληθή εγχρήματη οικονομία.
Η αγορά και η ισορροπία Walras
Πράγματι, ο τρίτος τρόπος επίτευξης αποτελεσματικότητας, είναι μέσω της τέλειας ή ελεύθερης ανταγωνιστικής αγοράς (perfectly competitive markets). Δηλαδή, μέσω της διαμόρφωσης των τιμών συντελεστών και αγαθών από τη ζήτηση και τη προσφορά σε απρόσωπες αγορές, όπου μεμονωμένοι παραγωγοί ή καταναλωτές δεν μπορούν να επηρεάσουν τις τιμές. Πρόκειται βέβαια για μια ιδεατή μόνο μορφή του θεσμού της αγοράς αλλά που μπορεί να χρησιμοποιηθεί αναλυτικά σα μέτρο αξιολόγησης της απόδοσης των πραγματικών αγορών. Όταν οι ανταλλαγές επιχειρούνται μέσω της ελεύθερης ανταγωνιστικής αγοράς αγαθών και συντελεστών, η αποτελεσματικότητα στη παραγωγή επέρχεται με την εξισορρόπηση των αγορών των συντελεστών, η οποία αποδίδεται με τον όρο Ισορροπία Walras στη Παραγωγή, ενώ η αποτελεσματικότητα στη κατανάλωση επέρχεται με την εξισορρόπηση των αγορών των αγαθών, η οποία αποδίδεται με τον όρο Ισορροπία Walras στη Κατανάλωση. Η ισορροπία σε όλες τις αγορές για όλους τους συντελεστές και όλα τα αγαθά μαζί, αποκαλείται Γενική Ισορροπία Walras ή απλώς Γενική Οικονομική Ισορροπία. Από την δεοντολογική άποψη της Οικονομικής ή κατ' άλλους Κοινωνικής Ευημερίας, η έννοια της αποτελεσματικότητας, που είναι μια αποκλειστικά θετικιστική οικονομική έννοια, ικανοποιεί το Κριτήριο Pareto κατά το οποίο: Μια κατάσταση της οικονομίας, Α, προτιμάται κατά Pareto μιας άλλης, Β, αν καμία οικονομική μονάδα δε βρίσκεται σε χειρότερη θέση στην Α απ' ό,τι στη Β, και μια τουλάχιστον οικονομική μονάδα βρίσκεται σε καλύτερη θέση στην Α σε σχέση με τη Β. Γι αυτό και η έννοια της αποτελεσματικότητας αποδίδεται πολλές φορές και με τον όρο Αποτελεσματικότητα κατά Pareto. Όρος, που άπτεται τόσο της θετικιστικής Θεωρίας της Γενικής Οικονομικής Ισορροπίας όσο και της δεοντολογικής Θεωρίας της Οικονομικής ή Κοινωνικής Ευημερίας.
Οικονομική ευημερία
Αλλά, βασικό στοιχείο της έννοιας της αποτελεσματικότητας και της ισορροπίας Walras είναι ότι προκύπτουν βάσει του αρχικού, του προ της ανταλλαγής-συναλλαγής, περιορισμού πόρων για τους παραγωγούς, και εισοδήματος για τους καταναλωτές. Σε μια εγχρήματη οικονομία, λογικόν είναι η αξία των διαθέσιμων πόρων/αγαθών από ένα παραγωγό/καταναλωτή να παραμένει η ίδια και μετά τις συναλλαγές. Επομένως, μπορεί να έχουμε ανεπιθύμητη κοινωνικά αρχική κατανομή των περιορισμών, η οποία κατανομή να αντανακλάται και στις τελική, στη μετά το πέρας των ανταλλαγών-συναλλαγών, αποτελεσματική κατά τα άλλα κατανομή αγαθών και συντελεστών. Μπορεί να υφίσταται δηλαδή θέμα επιλογής μεταξύ περισσότερης ισότητας ή περισσότερης αποτελεσματικότητας. Θέμα καθαρά δεοντολογικό, που έρχεται να προσεγγίσει η Θεωρία της Οικονομικής/Κοινωνικής Ευημερίας δια των εξής δύο θεωρημάτων:
Πρώτη Θεμελιώδη Πρόταση ή Θεώρημα της Οικονομικής Ευημερίας: Η ισορροπία Walras είναι Pareto αποτελεσματική. Σκεπτικό Απόδειξης: Έστω ότι η ισορροπία Walras δεν είναι Pareto αποτελεσματική, έστω ότι η αποτελεσματικότητα επιτυγχάνεται βάσει αρχικής κατανομής πόρων ή και αγαθών διαφορετικής εκείνης που οδηγεί σε ισορροπία Walras. Αυτό όμως αντιφάσκει με το γεγονός ότι η εν λόγω ισορροπία βασίζεται στην ίδια αρχική κατανομή όπως και η αποτελεσματικότητα. Άρα η ισορροπία Walras είναι και αποτελεσματική.
Δεύτερη Θεμελιώδης Πρόταση ή Θεώρημα της Οικονομικής Ευημερίας: Μια Pareto αποτελεσματική κατανομή αποτελεί Ισορροπία Walras. Σκεπτικό Απόδειξης: Έστω, όχι, έστω ότι κάτι τέτοιο θα προϋπέθετε την ανακατανομή των αρχικών πόρων ή και αγαθών, η οποία ίσως οδηγούσε σε στρέβλωση των κινήτρων εργασίας και κέρδους. Επομένως, αν θέλουμε αποτελεσματικότητα επιτεύξιμη μέσω της ελεύθερης αγοράς ως ισορροπία Walras, θα πρέπει να γίνουν ανακατανομές που να μην είναι ωστόσο στρεβλωτικές της οικονομίας. Αναγνωρίζεται δηλαδή μέσω της Δεύτερης Πρότασης και "επίσημα" η ύπαρξη του προβλήματος επιλογής μεταξύ περισσότερης αποτελεσματικότητας ή περισσότερης ισότητας, που υπάρχει στα πλαίσια ακόμα και της ελεύθερης ανταγωνιστικής αγοράς. "Επίσημα", διότι απλώς η εν λόγω δεοντολογική Πρόταση συμπληρώνεται και από τη Πρώτη Πρόταση που είναι καθαρά θετικιστική. Αλλά, ακόμα και αν εξαιρέσουμε το ανέφικτο πρακτικά μιας μη στρεβλωτικής ανακατανομής, η Δεύτερη Πρόταση δε μας λέει το ποια ακριβώς θα πρέπει να είναι μια ανακατανομή, στο πού θα αποβλέπει, μιας και αποτελεσματικότητα μπορεί να προκύψει από οποιαδήποτε αρχική κατανομή.
Δίκαιη κατανομή
Ένας τρόπος επίλυσης αυτού του ζητήματος, θα ήταν μέσω της έννοιας της Δίκαιης Κατανομής (fair allocation) κατά την οποία η αποτελεσματικότητα συνοδεύεται και από την απουσία Φθόνου (envy). Φθόνος υφίσταται όταν μια κατανομή δεν είναι Εξισωτική (equitable allocation) με την έννοια ότι υπάρχει κάποιος που αρέσκεται στη κατανομή κάποιου άλλου. Δίκαιη είναι η κατανομή που είναι τόσο αποτελεσματική όσο και εξισωτική.
Ναι, αλλά “εξισωτική” σύμφωνα με ποια έννοια φθόνου; Τι γίνεται με δύο ίδια καθ’ όλα άτομα αλλά που το ένα δεν επιθυμεί να εργάζεται τόσο όσο το άλλο, το οποίο άλλο άτομο εξασφαλίζει ως εκ τούτου επίπεδο διαβίωσης για το οποίο φθονεί ο φυγόπονος; Τι γίνεται ακόμα χειρότερα αν ο φιλόπονος προέρχεται από οικογενειακό περιβάλλον κατώτερο κοινωνικοοικονομικά εκείνου από το οποίο προέρχεται ο κατά τα άλλα ίδιος ικανοτήτων φυγόπονος; Η έννοια δηλαδή της Δίκαιης Κατανομής μετατρέπει το πρόβλημα της επιλογής μεταξύ περισσότερης αποτελεσματικότητας ή περισσότερης ισότητας, σε πρόβλημα ισότητας, ικανότητας και ευκαιριών στη ζωή.
Συνάρτηση κοινωνικής προτίμησης
Προτιμότερο λοιπόν είναι να αφήσουμε ελεύθερο τον καθένα να εκφρασθεί για τις ατομικές κοινωνικές (όχι αποκλειστικά οικονομικές) προτιμήσεις του με τέτοιο τρόπο-σύστημα αναγωγής των μεμονωμένων κοινωνικών προτιμήσεων σε κοινωνική προτίμηση, σε προτίμηση συνολικά της κοινωνίας, που (α) να αποκαλύπτει, και (β) να σέβεται τις ατομικές προτιμήσεις, (γ) δημοκρατικά. Κάθε τέτοιος τρόπος-σύστημα αναγωγής μπορεί να αποδοθεί μέσω μιας Arrow-Sen συνάρτησης ευημερίας (μαθηματική γενίκευση συστημάτων ψηφοφορίας).
Θέλουμε, ασφαλώς, αυτή να ικανοποιεί (α) τη μεταβατικότητα των κοινωνικών προτιμήσεων με τη έννοια ότι αν η πλειοψηφία προτιμά τη κατάσταση Α της κατάστασης Β, και τη Β έναντι της Γ, τότε να υιοθετείται η Α, (β) το κριτήριο Pareto με την έννοια ότι έστω και ένας να θέλει μια κατάσταση Α για την οποία κανένας δε θα είχε αντίρρηση, τότε να υιοθετείται η Α, και (γ) την ανεξαρτησία του αποτελέσματος της αναγωγής των ατομικών προτιμήσεων σε κοινωνική, από τέτοιες μειοψηφούσες προτιμήσεις που ποτέ δε θα μπορούσαν να καταστούν πλειοψηφούσες υπό τις συγκεκριμένες συνθήκες αποκάλυψης της κοινωνικής προτίμησης (independence of irrelevant alternatives).
Η ύπαρξη δημοκρατίας και κοινωνικών επιλογών Pareto επιβάλλει τη παραβίαση της αρχής της ανεξαρτησίας για την οποία όλοι συμφωνούν ότι στερείται ούτως ή άλλως ρεαλιστικότητας.
Βιβλιογραφία
Bowles, Sam (2006). Microeconomics: Behavior, Institutions and Evolution. Princeton University Press.
McCloskey, Deirdre (1985). Applied Theory of Price, 2nd ed. London: Macmillan.
Pindyck, Robert S. and Daniel L. Rubinfeld (2015). Microeconomics, 8th ed. Pearson Series in Economics.
Samuelson, Paul A. and William D. Nordhaus (2009). Economics: An Introductory Analysis, 19th ed. McGraw–Hill.
Μ.Γ.Σ. Α.Ε. Κομοτηνής
Ο Μουσικός Γυμναστικός Σύλλογος «Αθλητική Ένωση Κομοτηνής», γνωστή και με τη σύντμηση ΑΕΚ, είναι ελληνικό αθλητικό σωματείο που δραστηριοποιείται στην πόλη της Κομοτηνής, στο νομό Ροδόπης, όπου και βρίσκονται οι αγωνιστικές του έδρες. Επίσημο έτος ίδρυσής του είναι το 1936 και αγωνίζεται με χρώματα το κίτρινο και το μαύρο. Διατηρεί ενεργά τμήματα ποδοσφαίρου, καλαθοσφαίρισης, πετοσφαίρισης, πυγμαχίας και άρσης βαρών. Παλαιότερα διατηρούσε και τμήματα κλασσικού αθλητισμού.